पाएं अपने शहर की ताज़ा ख़बरें और फ्री ई-पेपरडाउनलोड करें
सदर प्रखंड के सुखासन चकला वार्ड नंबर- 11 में शनिवार की रात छह लोगों के घर जलकर राख हो गए। बताया गया कि अगलगी की घटना में लाखों रुपए का सामान जलकर राख हो गया है। प्रेम राम, सिकंदर राम, अरुण राम, बिरेन राम, धीरेन राम और योगेंद्र राम का घर जलकर राख हो गया। पीड़ितों ने बताया कि अचानक लगी आग को स्थानीय लोगों की मदद से जब तक काबू पाया जाता तब तक छह घर जल गए। वहीं इस घटना में एक गाय की झुलस कर मौत हो गई है। अंचलाधिकारी योगेंद्र दास ने बताया कि अगलगी की घटना की सूचना मिली है, जिसमें एक गाय की भी मौत झुलस कर हो गई है। क्षति का आकलन कर सरकारी नियमानुसार पीड़ित परिवारों को मुआवजा उपलब्ध कराया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn